VÝTVARNÝ PROJEKT – **Ak chcete niečo zmeniť, TVORTE!**

***Poslanie projektu:*** Posilniť svoju tvorivosť a kreatívne rásť.

***Zameranie:*** Podnietenie záujmu u žiakov, rozvoj kritického a tvorivého myslenia počas domáceho vyučovania. Zvýšiť povedomie mládeže so zameraním na výtvarné umenie.

***Cieľová skupina:*** Žiaci II. stupňa ZŠ Mojmírova v Piešťanoch.

***Zadanie projektu:*** Žiaci ľubovoľným spôsobom a výtvarnými technikami spracujú tému – *Ak chcete niečo zmeniť, TVORTE!*. Svoju tvorivosť môžu podnietiť formou inšpirácií z diel umeleckých smerov, napríklad z obdobia pravekého umenia, baroka, realizmu, impresionizmu, pointilizmu, fauvizmu, kubizmu, abstraktného umenia, pop artu, op artu, minimalizmu a mnohých iných umeleckých smerov.

***Realizácia projektu:*** ľubovoľnou technikou a spôsobom spracovania danej predlohy (využiť môžete napríklad: akvarel, temperové farby, ceruzky, suchý pastel, počítačovú grafiku, atď.)

***Formát výkresu:*** A3, A2.

***Odovzdanie prác:*** Vzhľadom na situáciu sa výtvarné práce budú odovzdávať elektronickou formou, teda zaslaním (t. j. naskenovaním alebo odfotením) práce na vytvorený e-mail: vytvarnyprojekt@gmail.com .

Po návrate do školy prinesú súťažiaci osobne svoje elektronicky poslané práce učiteľom výtvarnej výtvarnej výchovy: Mgr. Nikole Briškovej a Mgr. Lukášovi Menclovi, DiS. Práce budú vystavené v priestoroch školy na vopred dohodnutých miestach.

***Termín uzávierky súťaže:***  30.04.2020, 23:59 hod. Práce zaslané po tomto termíne nebudú do súťaže zaradené.

***Hodnotenie:*** Práce budú vložené na facebookovú stránku školy po uzávierke súťaže, t. j. 1. mája 2020, kde ich žiaci, učitelia ale aj ostatná verejnosť môžu sledovať. Každý má možnosť zahlasovať za tú prácu (tie práce), ktorá sa mu najviac páči (páčia). Práce s najvyšším počtom „*Páči sa mi - LIKE*” získa vecné ceny.

**Autor výtvarného projektu (práce) pri zasielaní musí vyplniť a poslať spolu s prácou nižšie uvedenú tabuľku:**

**meno, priezvisko autora práce:**

**trieda:**

**vek:**

**názov diela (práce):**

**technika stvárnenia (zhotovenia):**

**umelecký smer, ktorým sa inšpirujem:**

**popis umeleckého diela (5-9 viet) – (napr. čo dielo zobrazuje, zdôvodnenie výberu, ...):**

V prípade akýchkoľvek otázok kontaktujte vyučujúcich: p. učiteľku Briškovú alebo p. učiteľa Mencla na spoločnom e-maili: vytvarnyprojekt@gmail.com .

***Všetkým umelcom, ktorí sa do výtvarného projektu zapoja, držíme palce a už teraz sa tešíme na vami spracované nápady. Nezabudnite: Ak chcete niečo zmeniť, TVORTE!***